**831206400369**

**87024346683**

**АБДИХАЛИКОВА Салиха Сарсенбаевна,**

**Қ.Дәрімбаев атындағы №41 жалпы білім беретін мектебінің математика пәні мұғалімі.**

**Түркістан облысы, Жетісай ауданы**

**МАТЕМАТИКАЛЫҚ САУАТТЫЛЫҚҚА ДАЙЫНДАУДЫҢ ТИІМДІ ЖОЛДАРЫ**

Кез келген мемлекеттің болашағы – бүгінгі жас ұрпақ екені белгілі қағида. Дамыған 50 – елдің қатарына енуге мүмкіндік беретін құдіретті күш – білім. Математика сауаттылық мектеп бағдарламасындағы пән мазмұнынан басталатындығын көрсету, сауаттылыққа үйретуді 5-сыныптан бастау, әр сабақ жоспарында тапсырмаларды қосу. Бүгінгі күн талабына сай жан-жақты дамыған, белсенді, өмірге талпынысы, қызығушылығы бар адамды мектеп табалдырығынан дайындап шығарудың ең бір тиімді тәсілі ол – оқытудағы математикалық сауаттылық. Математикалық сауаттылық - математиканың әлемдегі рөлін анықтау және түсіну;

- әртүрлі формада берілген сандық ақпараттарды оқу, талдау, түсіндіріп беру;

- дұрыс негізделген математикалық пайымдаулар айту;

- есептерді шығарудың тиімді тәсілдерін табу, орындау, өзін-өзі тексеру, өмірмен байланыстыру;

- математикалық білімді өмірлік жағдаяттарда кездесетін түрлі мәселелерді шешуде еркін қолдану;

Оқушылардың математикалық сауаттылығының қалыптасуы «математикалық құзыреттiлiктiң» даму деңгейлерімен (танымдық салалармен) сипатталады:

- білу (еске түсіру);

- қолдану (байланыстарды орнату);

- ойлау (пайымдау).

Тапсырмалардың күрделілігіне қарай математикалық құзыреттілігі 3 деңгейге бөлінеді:

- Бірінші деңгей- математикалық фактілерді, әдістерді және есептеуді орындауды құрайды;

- Екінші- есеп шешімін табу үшін әртүрлі математикалық тақырыптарды кіріктіріп, байланыстарды таба білу,

- Үшінші- математикалық анализ, жалпылау, қорытындылау.

Математикалық сауаттылықта ерте бастан дамыту. Жүйелі түрде сабақ барысында «Сандық тәуелділік» «Анықталмағандық», «Өзгерістер мен тәуелділік» , «Кеңістік пен форма» тарауларынан тапсырмалар берілу керек. Бұл есептерді мұғалімнің сабақ жоспарына жасауына байланысты кіргізуге болады. Сабақтағы ойын элементі түрінде; Сабақтың басында сабақ проблемасы ретінде: Сабақ болжамын шығару барысында зерттеу ретінде; Сабақтағы оқушылардың іс-әрекетін түрлендіру ретінде; Сабақтағы қандай да бір түсінікті қалыптастыру барысында; нақты өмірлік жағдаяттардың моделі; Пәнаралық байланысты көрсететін тапсырмалар; Бір типтес тапсырмаларды жинақтап, жаңа технологияларды қолдану арқылы сабақтар өткізу; Математикалық ойлауды дамытуды дамыту бойынша тапсырмаларды топтастырып, курс материалдарын құрастыру; Математикалық сауаттылық, практикалық, жағдаяттық тапсырмаларды мектеп олимпиадасына, математикалық викториналар өткізуде қолдану.

Математикалық сауаттылыққа көбіне таңертеңгі уақытты арнау керек. Сабақ уақытынан бөлек, күніне 90 минутты есеп шығаруға бөлу. Егер осы қарқынмен оқушыңыз еңбек етсе, орташа үш ай, ең ұзақ дегенде, алты ай ішінде есепке жүйрік болып шыға келеді. Тестке дайындалғанда көңілді алаңдататын заттардан (телефон, теледидар, т.б.) аулақ болу. Есте сақтау қабілетін жақсартудың тәсілдері: • Тапсырманы күнделікті тоқтаусыз, аз-аздан бастап үйрету • Миды жаңа тапсырмалармен шынықтыру: Бірнәрсені қайталай берсек, мида тиісінше өз жұмысын баяулата бастайды, сол себепті тапсырманың берілу тәсілдерін, уақытын өзгертіп тұру керек. • Сапалы демалу. Осы орайда келесі әдіс көмекке келеді. 20 минут жаттайды, осы ақпаратты ми қорыту үшін 10 минут демалады. • Кей оқушыға дауыстап оқу тиімді. Өзі еститіндей дауыстап айту. Осылай оқығанда 2 есе жылдам жатталады.

5 -6 сыныптарға оқушылардың математикалық сауаттылығын арттыру мақсатында логикалық есептер мен ойын түрлерін көбірек пайдаланған дұрыс.

Л.С.Выготский «педагогика өткенге емес, келесі күнге баланың дамуына бағытталу керек», – деді. Осыған орай оқушылар арасында математикалық сауатылығын арттырудың барысында дамыта оқытуды ұйымдастырудың тиімділігі жоғары. Математикалық сауаттылықты арттыруда оқытудың дамыта оқыту тиімді. Сабақтағы мұғалім мен оқушы арасындағы ерекше қарым – қатынас. Мұғалім бұл жағдайда дайын білімді түсіндіріп қоюшы, бағалаушы емес, танымдық іс-әрекетті ұйымдастыратын ұжымдық істердің ұйытқысы. Тек осындай оқыту ғана баланың ақыл – ойының көзін ашып, шығармашылығын дамытады. Мұғалім баланы оқыта отырып жалпы дамыту, оның өз бетінше ізденуге, шешім қабылдауға дағдыландыру, жекелік қасиеттерін ескеру, басшылыққа алу, әрі қарай ұшқырлау, тұлғалыққа бағыттау болып табылады. Мұғалім сабақ үрдісін ұйымдастырушы, бағыттаушы адам рөлінде шешім табылған кезде әркім оның дұрыстығын өзінше дәлелдей білуге үйретіледі. Әр оқушыға өз ойын, пікірін айтуға мүмкіндік беріледі, жауаптар тыңдалады. Әрине, жауаптар барлық жағдайда дұрыс бола бермес. Дегенмен әр бала жасаған еңбегінің нәтижесімен бөлісіп, дәлелдеуге талпыныс жасайды, жеке тәжірибесін қорытындылауға үйренеді.

Осылайша, математикалық сауаттылық есептерін шығару барысында :

* оқушылар сабақтың мақсат, міндетін өздері анықтайды
* мәселені шешу жолын іздестіреді
* жаңаны өздері табады
* ақылдасады, кеңеседі.

Міне , математика – адамның ақыл-ойын, сана-сезімін, ойлау қабілеттерін дамытатын бірде бір құрал. Сондықтан да математикалық сауатты болу күн тәртібінде ең бірінші тұрған мәселе. Ұстаз қандай әдіс-тәсіл қолданса да мақсаты біреу, ол оқушыларға тиянақты да сапалы білім беру

Оқушылардың математикалық сауаттылықтарын қалыптастыру мәселесі бүгінгі таңда мектептеріміздің білім саласында тұрған басты мәселенің бірі болып табылады. Себебі оқушының кез-келген сабаққа деген қызығушылығы болмаса, онда оның алған білімі тұрақты болмайды. Олай болса, А.П.Конфоровичтің «Математиканың қорғаның тек күштілер мен батырлар ғана бұза алады» деген сөзін ұстана отырып, жалықпай, үлкен төзіммен, алдымызға келген шәкірттерге олардың жеке тұлға болып қалыптасуына, жақсы тәрбие, терең білім беру үшін аянбай еңбек ете берейік. Қазақстанның одан әрі Мәңгілік Ел болып өркендеуі үшін, жан – жақты дамуы үшін оқушылардың функционалдық сауаттылығын дамыту арқасында талай асулардан абыроймен өтеміз деп және мұғалімдер тек қана адал салиқалы еңбек етіп, функционалдық сауаттылығы бар тұлға тәрбиелеп шығаруға міндеттіміз.